事隔冇耐2016年頭先完成嘅鋪磚工程，房屋局響驗收期間發現部份瓷磚重有問題，樂羣樓第三座加埋廿六層，目前有一半以上樓層有瓷磚被人拆咗，而六座大廈每層樓嘅公共走廊都有大面積瓷磚拆咗同埋又被房屋局畫上記號等緊重鋪，光脫脫嘅水泥面，一唔小心隔離啲瓷磚就有跌落地下嘅風險，唔單止影響美觀，重影響居民出行。